cyanic-selkie/wikianc huggingface dataset:
Inkompatibilismi
Libertarianismi
Mielenfilosofinen libertarianismi ei liity poliittiseen libertarianismiin. Mielenfilosofisen libertarianismin mukaan meillä on vapaa tahto, se on epäyhteensopiva determinismin kanssa, ja siksi tulevaisuus ei ole ennalta määrätty deterministisesti. Esimerkiksi tällä hetkellä voit todellisuudessa valita, jatkatko tämän tekstin lukemista vai et. Koska voisit valita jommankumman, laajemmassakaan mittakaavassa se, millaiseksi maailman historia kehittyy, ei ole ennalta määrätty puoleen eikä toiseen.
Ingvar
Ingvar-nimen norjalainen vastine on Yngvar. Sekin esiintyy suomen­ruotsalaisessa kalenterissa, mutta on sijoitettu marras­kuun 23. päivälle eri alkuperää olevan Yngve-nimen rinnalle. Nimi Yngvar on Suomessa kuitenkin harvinainen ja on 1900-luvun alusta vuoden 2019 loppuun mennessä annettu vain 24 henkilölle.
Inkompatibilismi
Libertarianismi
Historiassa eräs tunnettu libertarianismin kannattaja oli Lucretius. Hän esitteli teoksessaan Maailmankaikkeudesta ajatuksen, jonka mukaan vapaa tahto on seurausta siitä, että atomit poikkeavat välillä satunnaisesti radaltaan (clinamen).
Eräs pääväittämä libertarianismia vastaan on se, että luonnontiede on vaiheittain osoittanut, että suurempi ja suurempi osa fysikaalista todellisuutta noudattaa täydellisen deterministisiä luonnonlakeja. Näin on perusteltua katsoa, että mielemme ovat yhtä lailla osa fysikaalista todellisuutta siinä missä muutkin asiat. Mikäli näin on, inkompatibilistista libertarianismia voitaisiin perustella vain pitämällä vapaata tahtoa yliluonnollisena ilmiönä, joka ei noudata luonnonlakeja, niin kuin joissakin uskonnollisissa perinteissä.
Nykyaikaiset libertarianistit voivat kuitenkin väittää, että ajatus deterministisestä kellokoneiston lailla toimivasta maailmankaikkeudesta olisi vanhentunut kvanttimekaniikan kehityksen myötä. Näkemyksen mukaan kvanttimekaniikkaan liittyvä kvantti-indeterminismi antaa naturalistisesti hyväksyttävissä olevan perustelun libertarianismille. Eräs keskeinen ongelma on sen selittäminen, kuinka epädeterminismi sopii yhteen toisaalta rationaalisuuden kanssa, ja toisaalta sen kanssa, että yksilön uskomukset, halut, luonteenpiirteet ja teot muodostavat yhteenliittyvän kokonaisuuden.
Erästä naturalistisen libertarianismin muotoa on kannattanut Robert Kane, joka on katsonut, että jos luonteemme muotoutuu epädeterministisesti itseään muovaavissa teoissa, silloin tekomme voivat olla seurausta luonteestamme, mutta silti imkompatibilistisesti vapaita.
Eräät toiset filosofit ovat käyttäneet Donald Davidsonin anomaalista monismia perustellakseen, että vaikka mieli onkin tosiasiallisesti osa fysikaalista todellisuutta, siihen liittyy eritasoisia kuvauksia samoista tosiasioista. Näin vaikka fysikaalisen kuvauksen mukaan on deterministisiä lakeja, mentaalisten kuvausten mukaan tällaisia lakeja ei ole olemassa. Tämän vuoksi tekomme ovat vapaita eivätkä deterministisesti määräytyneitä.
Pessimistinen tai ”kova” inkompatibilismi
Kova inkompatibilismi on näkemys, jonka mukaan vapaa tahto on epäyhteensopiva sekä determinismin että epädeterminismin kanssa. Se eroaa kovasta determinismistä siinä, ettei se oleta determinismin totuutta. Näkemys tunnetaan myös pessimistisenä inkompatibilismina.
Eric Duhatschek
Eric Duhatschek on kanadalainen urheilutoimittaja, joka on erikoistunut jääkiekkoon.
Inkompatibilismi
Pessimistinen tai ”kova” inkompatibilismi
Kovan inkompatibilismin mukaan meillä ei ole sellaista vapaata tahtoa, joka olisi välttämätön moraalisen vastuullisuuden kannalta. Jos katsotaan, että tapahtumat eivät ole ennalta määräytyneitä (esimerkiksi kvanttimekaniikkaan liittyvistä syistä), tästä seuraisi, että jokaiseen tapahtumaan liittyy jokin todennäköisyys. Jos tämä ajatus viedään pidemmälle, vaikuttaisi siltä etteivät tapahtumat määräydy vapaan tahdon perusteella, mutta eivät minkään muunkaan perusteella. Esimerkiksi jos on olemassa yhden prosentin todennäköisyys, että lopetat tämän artikkelin lukemisen, lopputulos (jatkat tai et jatka artikkelin lukemista) ei ole seurausta vapaasta tahdosta, vaan se on pelkkä satunnainen todellisuutta koskeva tosiseikka. Näin vapaa tahto olisi pelkkä käsitteellinen sekaannus, eli sitä ei ole olemassa riippumatta siitä onko maailma täysin deterministinen tai epädeterministinen.
Eric Duhatschek
Duhatschek valmistui Länsi-Ontarion yliopistosta pääaineenaan journalismi. Hän aloitti kirjoittamaan jääkiekosta vuonna 1978, kun hän alkoi raportoida Calgary Heraldille Calgary Flamesin asioista. Duhatschek kirjoitti Heraldille yli 20 vuotta, kunnes siirtyi The Globe and Mailille vuonna 2001. Samana vuonna Professional Hockey Writers' Association palkitsi hänet erinomaisesta jääkiekkojournalismista Elmer Ferguson Memorial Awardilla. Vuonna 2004 Duhatschek valittiin komiteaan, joka tekee päätökset uusista jäsenistä Hockey Hall of Fameen.
Bewitching the Pomerania
Bewitching the Pomerania on blackened death metal -yhtye Behemothin toinen EP, joka on julkaistu vuonna 1998.
Tanssiteatteri MD
pienoiskuva|313x313px|Tanssiteatteri MD:n sisäänkänyti Tanssiteatteri MD on Tampereella toimiva tanssiteatteri. Tanssiteatteri MD on vuodesta 2002 toiminut Hällä-näyttämöllä, joka on entinen elokuvateatteri (Hällä 1940-2001) Hämeenkadun varrella. Aiemmin MD on toiminut Keskustorilla Tanssi-Frenckellissä (Puutarhakatu 2 G, 1997-2002).
Tanssiteatteri MD on Tampereen ja Pirkanmaan tanssitaiteen lipunkantaja jo vuodesta 1997. MD edistää ja ylläpitää aktiivisesti tanssitaidetta erityisesti nykytanssia ja tanssiteatteria sekä herättää kiinnostusta niin valtakunnallisesti kuin kansainvälisestikin.
Tanssiteatteri MD:n ohjelmisto koostuu nykytanssista ja ohjelmistossa on teoksia niin lapsille kuin aikuisillekin. Tanssiteatteri MD tuottaa vuosittain 80-100 esitystä kotinäyttämöllä sekä 20-30 esitystä kiertueella. Kotimaan kiertueiden lisäksi Tanssiteatteri MD:n esityksiä nähdään ulkomailla.
Tanssiteatteri MD järjestää keväisin Tanssivirtaa Tampereella -nykytanssifestivaalin, joka esittelee pääasiassa kotimaisen nykytanssin ajankohtaisia teoksia ja tekijöitä tai kansainvälisiä yhteistöitä. Vuodesta 1997 järjestetty festivaali koostuu kotimaisista näyttämöteoksista ja tanssilyhytelokuvista sekä klubiohjelmasta. Lisäksi festivaalilla järjestetään suositut Jälkilöyly-keskustelut, jotka yhdistävät yleisön ja taiteilijat kiinnostaviin vuoropuheluihin ja avaavat teosten maailmaa katsojille.
Tanssiteatteri MD juhlisti 25-vuotisjuhlavuottaan vuonna 2022.
Historia
Tanssiteatteri MD on toiminut vuodesta 1997 lähtien, kun kaksi tamperelaista tanssiteatteria Mobita (1972) ja Dansco (1988) yhdistyivät.
Lähtökohtaisesti Dansco ja Mobita olivat kaksi täysin erilaista tanssiteatteria. Mobita oli ollut valtion tuen piirissä jo vuodesta 1983, kun toimintansa lopettaneen Tanssiteatteri Polarin valtiontuki siirtyi sille. Tanssiteattereiden yhdistymistä ehdotti opetusministeriön kulttuurijohtaja Helena Suomela, kun myös Dansco pyrki valtion säännöllisen toiminta-avustuksen piiriin 1995. Opetusministeriön ja kaupungin näkökulmasta ratkaisu oli puhtaasti taloudellinen. Mobitan (Marjo Hämäläinen) ja Danscon (Hanna Rosendahl) puheenjohtajat ajoivat ehdotuksen vähitellen läpi ja aiesopimus allekirjoitettiin alkuvuodesta 1996.
Toimintojen yhdistäminen suunniteltiin useampivuotiseksi vaiheittaiseksi prosessiksi. Yhdistymisen vuonna Mobita toteutti sukupolvenvaihdoksen, kun Anniina Kumpuniemi ja Laura Mäkelä sekä Suvi Eloranta palkattiin sen tanssijoiksi. Mobitan Tuula Linnusmäki ja Minna Saari jatkoivat työskentelyä vielä ensimmäisen yhdistymisen vuoden toteuttaen Mobitan 25-vuotisfestivaalin lokakuussa 1997. Danscossa tanssivat Elina Jakowleva, Hanna Rosendahl ja Mari Rosendahl.
Vuonna 2002 Tanssiteatteri Mobita/Dansco muutti Hällä-näyttämölle Tanssi-Frenckellin tiloista ja käyttönimeksi ryhdyttiin määrätietoisesti lanseeraamaan lyhyttä ja ytimekästä nimeä Tanssiteatteri MD.
Esitykset Hällä-näyttämöllä
Tanssiteatteri MD:llä on 80-100 esitystä vuodessa Hällä-näyttämöllä. Ensi-iltoja vuodessa on noin 2-3 ja teokset ovat omien koreografien ja vierailevien koreografien tekemiä. Ohjelmisto koostuu nykytanssista ja ohjelmistossa on teoksia niin lapsille kuin aikuisillekin. Myös nuorille on tuotettu teoksia kuten Mikä **t*n Pikku Prinssi? Kor. Elina Jakowleva (2015) ja Suuri Harppaus ohjaus Piia Peltoja ja kor. Samuli Roininen (2019).
Lisäksi Hällä-näyttämöllä järjestetään vierailuja, työpajoja, avoimia harjoituksia, keskusteluja ja kursseja. Kesäresidenssitoiminta aloitettiin keväällä 2021. Hällässä toteutetaan joka vuosi Tanssivirtaa Tampereella –nykytanssifestivaali, joka tuo kotimaista nykytanssia ja kansainvälisiä yhteistöitä pirkanmaalaisen yleisön nähtäväksi.
Yleisötyö
Tanssiteatteri MD tekee aktiivisesti ja monipuolisesti yleisötyötä. Yleisötyö muodostuu muun muassa avoimista harjoituksista, yleisökeskusteluista, tanssipajoista, kursseista ja taiteilijatapaamisista. Alla mainittujen tapahtumien lisäksi järjestetään Jälkilöyly-keskusteluja ja teosesittelyjä kutsuvieraille, jotka ovat osa Tanssivirtaa Tampereella –nykytanssifestivaalia.
Yleisötyö vuosina 2012-2020 keräsi yhteensä 375 tapahtumaa ja 9726 osallistujaa.
Vuonna 2012 MD panosti kummiluokkatapaamisiin. Tapaamisten lisäksi järjestettiin erilaisia työpajoja ja harjoituksia niin avoimesti kuin tilatuille ryhmille.
Vuonna 2013 uutena tapahtumana tuotiin Ystäväilta sekä järjestettiin työpaja, keskustelutilaisuus ja taiteilijatapaaminen.
Vuonna 2014 järjestettiin Lasten pikkujoulut ja avoimia harjoituksia. Näiden lisäksi Ystäväilta sai jatkoa edellisvuodelta sekä muun muassa tanssityöpaja, keskustelut ja taiteilijatapaaminen pidettiin.
Vuonna 2015 yleisökeskustelut, avoimet harjoitukset sekä tilatut harjoitukset olivat menestyksekkäitä. Tanssityöpajoja ei järjestetty, mutta erilaisia tapaamisia, yleisökeskusteluja ja teosesittelyjä järjestettiin.
Vuonna 2016 järjestettiin ensimmäistä kertaa kursseja. Kurssien lisäksi järjestettiin taiteilijatapaamisia, avoimia harjoituksia ja muita pienempiä tapahtumia. Tanssityöpajoja ei järjestetty.
Vuosi 2017 oli onnistunut yleisötyön osalta. Vuonna 2017 MD oli ensimmäistä kertaa mukana Taidetestaajat-hankkeessa, jonka myötä järjestettiin Taidetestaajille tilaustyöpajoja. Sen lisäksi järjestettiin myös muun muassa tilattuja työpajoja, avoimet ovet viikko ja kulissikierros.
Vuonna 2018 kummiluokkatapaamiset saivat jatkoa ja osallistujia oli yli sata. Pääasiassa järjestettiin yleisökeskusteluja, avoimia harjoituksia ja tilattuja harjoituksia.
Vuonna 2019 Taidetestaajat saivat jatkoa. Lisäksi järjestettiin taiteilijatapaaminen, yleisökeskusteluja, harjoituksia tilatuille ryhmille ja avoin työpaja.
Vuosi 2020 toteutui yleisötyön osalta menestyksekkäästi, vaikka korona vallitsi maailmalla. Tammikuussa ehdittiin toteuttaa lukukauden viimeiset Taidetestaajat näytökset ja työpajat. Ystäväilta sai jatkoa vuodelta 2014. Samana vuonna järjestettiin yleisökeskusteluja, tilattuja työpajoja ja harjoitukset tilatuille ryhmille.
Kiertueet
Tanssiteatteri MD toimintaan kuuluvat kiertue-esitykset niin kotimaassa kuin ulkomailla. Kiertue-esityksiä vuodessa on noin 20-30.
Kotimaa
Tanssiteatteri MD:n esityksiä on nähty kotimaassa useissa esittävän taiteen tapahtumissa, kuten Pyhäjärven täydenkuun tanssit (Secunda Prattica ja Sankari Moilanen ja Eve 2019), Kajaani Dance Festival (Tanssiva Muumilaakso 2018), Kuopio tanssii ja soi (Tanssiva Muumilaakso 2012), Kokkolan talvitanssit (Tanssiva Muumilaakso 2011) sekä Hurraa!-festivaali (Pieni lelukauppa 2016). Tanssin Aika -festivaali (Rafael 2009). Esitysvierailuja on viety myös kulttuuritaloihin, kuten Tampere-talon tapahtumiin (Secunda Prattica-osio 2019, Kenttä-osio 2018, Kurkistuksia Tanssivaan Muumilaaksoon 2017), Jyväskylän kaupunginteatteriin (Tanssiva Muumilaakso 2014, Burn Auts 2012) ja Tanssiteatteri Minimille Kuopioon (Sisaret 2019/Kuopion kt, Kurkistuksia Tanssivaan Muumilaaksoon 2018/Sotku, Pieni Lelukauppa 2017/Sotku) sekä Porvoon Avanti-saliin (Pieni lelukauppa 2016, Tanssiva Muumilaakso 2014) ja Turun Manillaan (Ronja Ryövärintytär 2013, Making of 2012).
Päiväkoti-ikäisille suunnattuja esityksiä (mm. Santeri Sammakon seikkailut, Taikalaatikko ja Arabian Jänis) on esitetty kotinäyttämön lisäksi merkittävässä määrin erityisesti Tampereen ja Pirkanmaan alueen päiväkodeissa ja kirjastoissa.
Ulkomaat
Tanssiteatteri MD:n esityksiä on nähty ulkomailla useissa maissa, kuten Ruotsissa, Saksassa, Kiinassa, USA:ssa, Virossa ja Kanadassa. Esimerkiksi Mari Rosendahlin teokset ovat vierailleet Saksassa Recklinghausenissa Ruhrfestspiele Fringe -ohjelmistossa: Klaffi (2013), 400 askelta (2012), Rafael (2010) ja Maitoo (2006) sekä Chemnitzissä Tanz |Moderne|Tanz -festivaalilla (400 askelta ja Pieni lelukauppa 2015). Samuli Roinisen Tanssiva Muumilaakso on vieraillut muun muassa Satellit-festivaalilla Ruotsissa 2015, Finnfest2013-festivaalilla Michiganissa USA:ssa 2013 ja Shanghain maailmannäyttelyssä 2010 sekä Shanghai Children’s Art Theatre 2015.
Yhteistyöt
Tanssiteatteri MD tekee säännöllisesti erilaisia yhteistyöprojekteja. Pääsääntöisesti projektit koostuvat teatteri- ja oopperayhteistöistä kuten TTT:n Evita (2014) ja Kohtalon tango (2015), Tampere-talon 25-vuotisjuhlaesitys Kesäyön uni (2015) ja Tampereen Komediateatterin ja Tampere-talon Annie-musikaali (2012). Lisäksi MD on toteuttanut esitysvaihtoja vuodesta 1998 Tanssiteatteri Minimin, Routa-ryhmän, Aurinkobaletin ja JoJo – Oulun Tanssin Keskuksen sekä Pori Dance Companyn kanssa.
MD on tehnyt yhteistyötä myös vapaan kentän ryhmien kanssa kuten yhteistuotannot Alma!-liikeooppera (2021) Tampere Biennalen, CHANGEnsemblen ja Petri Kekoni Companyn, KokoTeatterin Nostalgia (2020) KokoTeatterin, Suuri Harppaus (2019) Teatteri Siperian ja Järjen päivät (2011) Teatteri GrusGrusin kanssa.
MD on ollut mukana TV-tuotantoja Ystäväni Pikku Pörriäinen kor. Tanssiteatteri MD (TV2, kymmenen osainen sarja 2017), Hurmaa 1 kor. Tero Saarinen (1993) ja Satakieli kor. Outi Vilonen (1997).
Lisäksi MD on ollut mukana yritysten mainoksissa, muun muassa Lindströmille ja Tampere-talolle.
Tanssiteatteri MD:n muita yhteistyökumppaneita ovat muun muassa TREenit ry, Pirkanmaan Tanssin Keskus (ent. Sisä-Suomen tanssin aluekeskus) ja Tampereen Teatteripääkaupunki -teatteritiimi sekä Tampereen kaupungin taidekasvatusohjelma Taidekaari.
Tanssiteatteri MD on muun muassa Suomen Teatterit ry:n, Pirfest – Pirkanmaan Festivaalit ry:n ja Finland Festivals ry:n sekä Lasten Tampere ry:n jäsen.
Toiminta
Tanssiteatteri MD valmistaa kantaesityksiä ja esittää 10-15 teoksen ohjelmistoa kotinäyttämöllä. Lisäksi MD toteuttaa yhteistuotantoja, esiintyy kiertueella Suomessa ja ulkomailla sekä vuokraa Hällä-näyttämöä erilaisille tanssikoulujen näytöksille, kulttuuritapahtumille ja festivaaleille kuten Tampereen Teatterikesä, Tanssimania, Pispalan Sottiisi ja Mukamas - kansainvälinen nukketeatterifestivaali sekä Nytke.
Ben Johnson (pikajuoksija)
Benjamin Sinclair ”Ben” Johnson CM (s. 30. joulukuuta 1961 Falmouth, Jamaika) on kanadalainen entinen pikajuoksija, joka sittemmin jäi kiinni dopingista. Hänen päämatkansa oli 100 metrin juoksu.
Tanssiteatteri MD
Toiminta
Ohjelmistossa on sekä oman ryhmän koreografien että vierailevien koreografien teoksia ja esitysvierailuja.
Organisaatio
Tanssiteatteri MD:ssä työskentelee vakinaisesti kahdeksan-kymmenen henkilöä ja vierailijoita palkataan useita kymmeniä joka vuosi. Vakituisia työntekijöitä ovat tanssija-koreografit Suvi Eloranta, Anniina Kumpuniemi, Samuli Roininen ja Mari Rosendahl, tanssijat Joel Alalantela ja Klaara Haapanen, teatterisihteeri Paula Haajanen, viestintävastaava Asta Elijoki, valaistusmestari Sari Mayer (sijainen valoteknikko Elina Nopanen) sekä ääniteknikko Henri Puolitaival. Toiminnanjohtajan tehtävää hoitaa Anniina Kumpuniemi (2010-). Aiemmat toiminnanjohtajat ovat olleet Elina Jakowleva (2007-09) ja Hanna Rosendahl (2000-07).
Ben Johnson (pikajuoksija)
Ura jatkui nousujohteisena, ja vuoden 1987 Rooman maailmanmestaruuskilpailuissa Johnson voitti 100 metrin juoksun maailmanennätysajalla 9,83. Soulin olympialaisissa 1988 Johnson voitti jälleen ja paransi maailmanennätystään aikaan 9,79. Hän jäi kuitenkin tämän jälkeen kiinni kiellettyjen aineiden käytöstä ja sai kahden vuoden kilpailukiellon.
Tanssiteatteri MD
Organisaatio
Tanssiteatteri MD:n strategiset tavoitteet ovat yleisömäärän kasvattaminen, uudistuminen, johtamisen kehittäminen ja henkilökunnan hyvinvointiin panostaminen.
Tanssiteatteri MD:n arvoja ovat yhteistyö ja yhdessä suunnittelu, korkealaatuinen taiteellinen laatu sekä erilaisten yleisöjen arvostaminen.
Ben Johnson (pikajuoksija)
Johnson esiintyi uransa huipulla ollessaan näkyvästi mainoksissa ja sai rahakkaita sponsorisopimuksia, mutta rahahanat hyytyivät nopeasti dopingkäryn jälkeen. Hän ei kuitenkaan luovuttanut, vaan osallistui kilpailukiellon päätyttyä Tokion MM-kisoihin 1991 ja Barcelonan olympialaisiin 1992 kohtalaisella menestyksellä. Tokiossa Johnson osallistui 4 × 100 metrin viestiin, joka päättyi Kanadan osalta loppukilpailun kahdeksanteen sijaan. Barcelonassa hän juoksi 100 metrillä ja 4 × 100 metrillä Kanadan joukkueessa välieräpaikan.
Tanssiteatteri MD
Organisaatio
MD:n missiona on toimia tanssitaiteen lipunkantajana Tampereella ja Pirkanmaalla.
Ben Johnson (pikajuoksija)
Tammikuussa 1993 Johnson jäi uudestaan kiinni dopingista Montrealin sisäratakilpailuissa ja sai elinikäisen kilpailukiellon. Kaikki hänen tuloksensa mitätöitiin, mukaan lukien halliratojen 60 metrin maailmanennätys.
Tanssiteatteri MD
Rahoitus
Tanssiteatteri MD on yksi yhdestätoista valtionosuuden perusteella tukea saavasta tanssiteatterista Suomessa. Tanssiteatteri MD:n toimintaa tukee valtion lisäksi Tampereen kaupunki toiminta- ja vuokra-avustuksella.
Ben Johnson (pikajuoksija)
Myöhemmin Johnson on kertonut useaan otteeseen olleensa sabotaasin ja salaliiton uhri Soulin tapahtumissa. Valmentajan todistuksen mukaan vaikka Johnson käytti dopingia kuten muutkin, juuri doping-näytteestä löytynyt stanotsololi ei kuulunut Johnsonin käyttämiin doping-aineisiin.
Tanssiteatteri MD
Taiteellinen suunnitteluryhmä
Taiteelliseen suunnitteluryhmään kuuluvat Tanssiteatteri MD:n vakituiset tanssija-koreografit Suvi Eloranta, Anniina Kumpuniemi, Samuli Roininen ja Mari Rosendahl. Suunnitteluryhmä vastaa sekä tanssiteatterin taiteellisesta suunnittelusta, vierailevien koreografien valinnasta että Tanssivirtaa Tampereella -nykytanssifestivaalin ohjelmiston suunnittelusta. Lisäksi ryhmä vastaa esityskausien suunnittelusta yhdessä muun henkilökunnan kanssa. Suunnitteluryhmässä vallitsee demokraattinen päätösvalta ohjelmiston ja linjanvetojen suhteen.
Hällä-näyttämö
Hällä-näyttämö sijaitsee Hämeenkadun varrella entisessä elokuvateatteri Hällässä (1940-2001). Loivasti nousevassa katsomossa on hyvä näkyvyys ja intiimi tunnelma. Katsomon akustiset ominaisuudet mahdollistavat vaativatkin äänelliset kokonaisuudet. Katsomopaikkoja on 213 ja pyörätuolipaikkoja seitsemän.
Hällä-näyttämön vieressä on 68,5 neliömetrin kokoinen harjoitussali. Kapasiteetiltaan harjoitussali on 60 henkilölle. Harjoitussali avataan yleisölämpiöksi esitysten yhteydessä ja toimii myös pienenä esitystilana. Molempia tiloja voi vuokrata.
Hällä-näyttämölle kuljetaan aulatilan läpi, minkä kapasiteetti 60 henkilöä. Aikuisille suunnattujen esitysten yhteydessä toimii aulabaari, joka avattiin 20-vuotisjuhliin vuonna 2016. Tanssiteatteri MD:llä on anniskeluoikeudet.
Hällä-näyttämö remontoitiin vuonna 2002 vanhasta elokuvateatterista tanssiteatteriksi OKM:n ja Majaoja-säätiön tuella. Tampereen kaupunki tilasi ja vastasi remontin toteutuksesta. Remontin lisäksi Hällään tehtiin huomattava määrä kone- ja kalustohankintoja. Vuonna 2012 toteutettiin OKM:n peruskorjausavustuksella ja Tampereen kaupungin toimesta Hällän peruskorjaus, jossa pintoja uusittiin ja esteettömyyttä parannettiin. Hällään saatiin pyörätuolihissi pääoven portaille sekä induktiosilmukat katsomoon, aulaan ja harjoitussaliin. Peruskorjauksessa harjoitussali muuntui pieneksi esiintymistilaksi kattoon asennettavan valokaluston ja äänentoiston myötä. Lisäksi vuonna 2016 tehtiin keittiöremontti, jossa uusittiin kaapistot ja kodinkoneet.
Pölygraffiti
Pölygraffiti syntyy esimerkiksi pyyhkimällä pölyä sormin ikkunoista tai muista pinnoista. Pesugraffitia käytetään myös kaupallisesti sissimarkkinoinnin muotona, jolloin tarkoituksena on tavoittaa kuluttujia uudella tavallisesta poikkeavalla tavalla. Pölygraffitin vastustajien mukaan siitä on enemmän haittaa kuin tavallisesta graffitista, jos koko rakennus joudutaan puhdistamaan.
Menetelmiä ja tekijöitä
Pölygraffitia pidetään ympäristöystävällisenä, koska se on väliaikainen ja biohajoava, eikä siinä kulu materiaaleja kuten värejä tai paperia.
Pölygraffitin tekijöitä vastaan on yritetty nostaa syytteitä, mutta se on ollut hankalaa kuvien väliaikainen ja vähemmän tuhoavan luonteen vuoksi. Englantilaista Paul Curtisia, joka tunnetaan myös nimellä Moose, pidetään alan pioneerina. Hän on joutunut graffiteistaan myös syytteeseen.
Andry Rajoelina
Andry Nirina Rajoelina (s. 30. toukokuuta 1974 ) on madagaskarilainen poliitikko, jonka armeija nosti maan presidentiksi 17. maaliskuuta 2009 korvaamaan Marc Ravalomananan.
Tausta ja yksityiselämä
Rajoelina syntyi vuonna 1975 Antsirabessa. Hän on työskennellyt DJ:nä. Lisäksi hän oli mukana perustamassa Viva TV -nimistä televisiokanavaa, jonka viranomaiset sulkivat vuonna 2008.
Poliittinen ura
Rajoelina aloitti poliittisen uransa vuonna 2007, kun hän lähti mukaan Madagaskarin pääkaupungin Antananarivon pormestarinvaaleihin. Rajoelina valittiin 12. joulukuuta 2007.
Pormestariaikanaan Rajoelinasta tuli Ravalomananan hallinnon kritisoija. Tammikuussa 2009 Madagaskarilla syttyi väkivaltaisia mielenosoituksia, joissa kuoli ainakin 43 ihmistä. Rajoelina ilmoitti tämän jälkeen olevansa Madagaskarin todellinen johtaja ja että presidentti Ravalomananan tulisi erota virastaan. Rajoelina erotettiin Antananarivon pormestarin virasta helmikuussa. Rajoelinan mukaan erottaminen tapahtui ilman pätevää syytä.
Vuoden 2009 kriisi
Rajoelinan ja Ravalomanan valtataistelu kärjistyi maaliskuussa. Maaliskuun 16. päivänä armeija valtasi presidentin palatsin. Ravalomana ilmoitti seuraavana päivänä väistyvänsä presidentin paikalta ja siirsi vallan armeijalle, joka nimitti maan uudeksi johtajaksi Rajoelinan. Rajoelinan nimitys oli kuitenkin perustuslain vastainen, sillä Madagaskarin lain mukaan presidentin pitää olla vähintään 40-vuotias ja väistyvä presidentti pitää korvata ylähuoneen johtajalla. Rajoelina lupasi vaalit kahden vuoden kuluttua.
Ulkomailla vallanvaihdosta pidettiin vallankaappauksena, minkä vuoksi Afrikan unioni jäädytti Madagaskarin jäsenyyden ja länsimaat talousapunsa maalle, humanitaarista apua lukuun ottamatta. AU:n johtamien neuvottelujen jälkeen maan johto lupasi pitää parlamenttivaalit vielä vuoden 2009 aikana.
Pian valtaannousunsa jälkeen Rajoelina perui eteläkorealaisen Daewoo Logisticsin kanssa solmitun sopimuksen, jolla 1,3 miljoonaa hehtaaria, noin puolen Belgian kokoinen ala, viljelymaata olisi vuokrattu yritykselle 99 vuodeksi ilmaiseksi.
17. marraskuuta 2010 sotilasjoukko, johdossaan eversti Charles Andrianasoavina, ilmoitti ottavansa vallan maassa. Andrianasoavina kuului joukkoon, joka nosti Rajoelinan valtaan 2009. Presidentti Rajoelina kiisti kaappauksen onnistumisen, eikä presidentinpalatsin tienoilla nähty sotilasajoneuvoja, ja maan televisio ja radiokanavat lähettivät normaalisti. Samana päivänä järjestettiin kansanäänestys uudesta perustuslaista. Kolme oppositioryhmää, joita johtivat entiset presidentit, olivat kehottaneet boikotoimaan äänestystä, jota pitivät Rajoelinan vallan legitimointina.
Syksyllä 2011 allekirjoitettiin kahdeksan puolueen sopimus, jonka mukaan Rajoelina jatkaa tilapäisenä presidenttinä vuonna 2012 järjestettäviin vaaleihin. Vaaleja lykättiin. Vuonna 2013 Rajoelina ja hänen edeltäjänsä, Marc Ravalomanana, sopivat etteivät asetu ehdokkaiksi.
Tammikuussa 2014 järjestetyllä presidentinvaalien toisella kierroksella Rajoelinan seuraajaksi valittiin Rajoelinan tukema ehdokas, Hery Rajaonarimampianina.
Toinen kausi
Vuodesta 2019 Rajoelina on ollut taas Madagaskarin presidentti voitettuaan joulukuun 2018 presidentinvaalit.
Kesäkuussa 2023 Ranskan kansalaisuuden paljastaminen johti parlamentaarisen tutkimuksen käynnistämiseen, minkä jälkeen joukko Madagaskarin diasporan kansalaisia ​​Ranskassa kuulusteli korkeinta perustuslakituomioistuinta..
Slade School of Fine Art
Slade School of Fine Art on tunnettu englantilainen taidekoulu, joka sijaitsee Bloomsburyn alueella Lontoon keskustassa. Vuonna 1871 perustettu koulu on osa University College Londonia ja yksi Englannin arvostetuimmista taidekouluista.
Koulun historia alkaa vuodesta 1868, jolloin Felix Slade (1788–1868) testamenttasi varoja kolmen oppituolin perustamiseen kuvataiteessa. Ne oli määrä sijoittaa Oxfordin yliopistoon, Cambridgen yliopistoon ja University College Londoniin. Tunnettuja opettajia ovat olleet Lucian Freud, Reg Butler ja Roger Fry.
Koulussa on 260 opiskelijaa. Koulun rehtorina toimii John Aiken. Vuosina 2005–2006 koulua ja sen tiloja uudistettiin, jolloin saatiin muun muassa täysin varustettu digitaalinen studio ja uudistetut kuvaveiston sekä taidegrafiikan tilat. Koulussa avattiin 1995 The Slade Centre for Electronic Media in Fine Art.
Tero Määttälä
Tero Määttälä (s. 2. toukokuuta 1988) on suomalainen jääpalloilija. Hän edustaa Bandyliigassa pelaavaa Botniaa.
Pelaajaura
Tero Määttälä on helsinkiläispelaaja, joka aloitti Bandyliigauransa Botnia-69:n riveissä, jossa hän pelasi kuusi kautta kevääseen 2009 asti. Sen jälkeen hän pelasi kaksi kautta Porvoon Akilleksessa, kauden vielä Botnia-69:ssä ja kauden Veiterässä. Sen jälkeen hän siirtyi kaudeksi 2013 Ruotsin Allsvenskanissa pelanneeseen haaparantalaiseen HT Bandyyn.
Määttälä on tehnyt ennen Haaparannan HT Bandyyn siirtymistään kahdeksalla Bandyliiga-kaudellaan 119 runkosarjamaalia. Veiterä-kautenaan 2012–2013 hän oli Bandyliigan maalikuningas 40 maalillaan. ,
Yhden Allsvenskan-kauden jälkeen Määttälä palasi takaisin Lappeenrannan Veiterään. Allsvenskan-kaudella hän teki 22 ottelussa 31 maalia ja maalintekijätilaston kuudes Allsvenskanin Pohjoisessa lohkossa. Määttälän ura Veiterässä oli vain kauden mittainen. Hän oli voittamassa pronssia Veiterässä. Sen jälkeen hän palasi kahdeksi kaudeksi kasvattajaseuraansa Botnia-69:ään, jossa hän oli ensimmäisenä kautena voittamassa Suomen mestaruutta. ,
Syksyllä 2017 Määttälän tie vei takaisin Ruotsiin. Tällä kertaa seura oli Allsvenskanin Örebro SK.
Maajoukkueura
Tero Määttälä on pelannut vuosia eri juniorimaajoukkueasteissa ja pelasi ensimmäiset maaottelunsa lokakuussa 2013.
Juanmi
Juan Miguel Jiménez López eli Juanmi (s. 20. toukokuuta 1993 Coín, Málagan maakunta, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisia ja on pelipaikaltaan hyökkääjä.
Seurajoukkueura
Juanmi on Málagan kasvatti. Ensiesiintymisensä edustusjoukkueessa hän teki 13. tammikuuta 2010 pelatussa Copa del Reyn ottelussa Getafea vastaan, joka päättyi lopulta andalusialaisseuran murskatappioon 1–5. Juanmi teki joukkueensa ainoan maalin ja samalla hänestä tuli Málagan seurahistorian nuorin maalintekijä virallisessa ottelussa, 16-vuoden iässä. Vajaa viikkoa myöhemmin 17. tammikuuta 2010 hän pelasi ensimmäisen ottelunsa Primera Divisiónissa samaa vastustajaa vastaan.
27. maaliskuuta 2010 hän alusti Apoñon 1–1-tasoitusmaalin tärkeässä ottelussa Tenerifeä vastaan. Joukkue oli tiukasti mukana putoamistaistelussa aina viimeiselle sarjakierrokselle asti, mutta onnistui lopulta kuitenkin säilyttämään sarjapaikkansa. Tiukasta tilanteesta huolimatta hän pelasi kauden aikana viidessä sarjaottelussa ja niissä peliaikaa kertyi yhteensä 110 minuuttia. 5. elokuuta 2010 Juanmi teki pelaajauransa ensimmäisen ammattilaissopimuksen, joka ulottuu kauden 2014–2015 loppuun asti.
12. syyskuuta 2010 hän teki uransa ensimmäiset maalit Primera Divisiónissa ottelussa Zaragozaa vastaan. Näillä osumilla hänestä tuli pääsarjahistorian nuorin pelaaja (17 vuotta ja 115 päivää), joka on tehnyt kaksi maalia samaisessa ottelussa.
Kesällä 2011 hankitun Ruud van Nistelrooyin tulo joukkueeseen lisäsi kilpailua hyökkäyspäässä. 11. joulukuuta 2011 Juanmi pelasi ensimmäisen ottelunsa kaudella 2011–2012 Osasunaa vastaan. Hän teki samaisessa ottelussa myös kauden ensimmäisen maalinsa, joka päättyi lopulta pistejakoon numeroin 1–1. Kaksi päivää myöhemmin pelatussa Copa del Reyn ottelussa Getafea vastaan hän teki joukkueensa ainokaisen maalin, Málagan hakiessa arvokkaan 0–1-vierasvoiton Madridista.
15. tammikuuta 2013 Juanmi siirtyi loppukauden kestävällä lainasopimuksella Racing Santanderiin. Hän ei onnistunut maalinteossa lainakautensa aikana, jonka lisäksi joukkueen kausi päättyi pettymykseen, kun se tippui sarjaporrasta alemmaksi Segunda División B:hen.
16. kesäkuuta 2015 Juanmin ilmoitettiin siirtyvän englantilaisseura Southamptoniin 7 miljoonan euron siirtokorvauksella.
Maajoukkueura
23. maaliskuuta 2015 Juanmi sai ensimmäistä kertaa kutsun Espanjan maajoukkueeseen pelattaviin vuoden 2016 EM-karsintaotteluun Ukrainaa vastaan ja ystävyysotteluun Alankomaita vastaan. Hän teki ensiesiintymisensä maajoukkuepaidassa 31. maaliskuuta 2015 ystävyysottelussa Alankomaita vastaan.
Täysjyvä
Täysjyvällä tarkoitetaan ehjiä, jauhettuja, rikottuja tai litistettyjä jyviä, josta on poistettu syötäväksi kelpaamattomat osat kuten akanat. Jyvän rakenteellisten pääosasten (tärkkelyspitoisen endospermin, alkion ja kuorikerrosten) tulee lisäksi esiintyä samassa suhteessa kuin ehjässäkin jyvässä. Pienet rakenneosien menetykset prosessoinnin aikana, jotka ovat joko <2 % jyvästä tai <10 % kuorikerroksista, ovat hyväksyttyjä turvallisuuden ja laadun säilyttämiseksi. Kuoren uloimpia kerroksia poistetaan usein mikrobien, maatalouskemikaalien ja raskasmetallien poistamiseksi.
Ravintoaineet ja antiravinteet
Täysjyväviljassa on n. 80 % enemmän kuitua verrattuna vain endospermia eli siemenvalkuaista sisältäviin jauhoihin.
Jyvän osat
thumb|300px|Jyvän osat.
Jyvässä on kolme pääosaa: kuori, alkio ja endospermi. Endospermi on jyvän suurin osa ja kattaa mm. vehnänjyvästä n. 80–85 %. Vehnänjyvän kuorta puolestaan on n. 10–14 % ja alkiota 2,5–3 % jyvästä.
Jyvän kuorikerrokset sisältävät terveyttä edistäviä bioaktiivisia aineita mutta myös ravinteiden imeytymistä heikentävää fytiinihappoa. Jyvän kuorikerrokset, sisältävät liukoista ja liukenematonta ravintokuitua kuten ksylaaneja ja beetaglukaania, B- ja E-vitamiinia, kivennäis- ja hivenaineita kuten rautaa ja magnesiumia sekä antioksidantteja.
Ydin eli endospermi muodostaa jyvän suurimman osan. Ydin sisältää runsaasti tärkkelysmuotoista hiilihydraattia sekä hieman proteiineja ja B-vitamiinia.
Alkio sisältää noin 7 prosenttia rasvaa, josta yli puolet on linolihappoa. Lisäksi siinä on B- ja E-vitamiinia, kivennäisaineita ja kasvisteroleja. Alkiossa on myös antioksidantteja.
Täysjyvän jauhatus ja käsittely
Jyvien ravintoaineet saadaan jauhatuksen avulla helpommin imeytyviksi. Usein samalla kuitenkin menetetään osa ravintorikkaista jyvän osista. Täysjyväviljan jauhatuksen tavoitteena on kuitenkin tuottaa raaka-aineita, joissa terveyttä edistävien yhdistelmien määrä on mahdollisimman suuri ja aistittavat ominaisuudet hyvät.
Jauhatusta ennen jyvät puhdistetaan mekaanisesti, jolloin jyvän pinnalta poistetaan epäpuhtaudet ja vierasesineet, joita on voinut kulkeutua viljan mukana pellolta. Itse jauhaminen tapahtuu kahdessa osassa, joista ensimmäisessä jyvä rikotaan ja toisessa rikottu jyvä jauhetaan hienoksi jauhoksi. Jauhatusaste täysjyvällä on 100 %, mikä kuvaa jyvästä saadun jauhon määrää. Valkoisen jauhon jauhatusaste on puolestaan n. 70–80 %. Muita täysjyväviljan kriteerit täyttäviä myllytuotteita ovat kokonaiset jyvät, rouheet ja hiutaleet. Myös idätetyt jyvät sekä maltaat lasketaan täysjyviksi, mikäli täysjyvän määritelmä toteutuu eikä itäneen jyvän idun pituus ylitä jyvän pituutta tai ravintoarvo ole vähentynyt verrattuna alkuperäiseen jyvään.
Kun jyvää jalostetaan valkoiseksi jauhoksi, siitä poistetaan uloimmat kerrokset sekä alkio ja hyödynnetään pääosin vain endospermista saatavat ravinteet. Täysjyväviljassa kaikki jyvän osat on tallella ja näin ollen täysjyväviljasta valmistettu ruoka on ravitsemuksellisesti rikkaampaa ja siksi myös terveellisempää kuin kuoritusta viljasta valmistettu ruoka. Sanaa ”täysjyvä” voi käyttää leivän nimessä tai korostaa pakkausmerkinnöissä, kun viljaraaka-aineiden määrästä vähintään 50 % on täysjyväviljaa.
Terveysvaikutukset
Täysjyväviljan on ajateltu aiheuttavan raffinoitua vähemmän verensokerin heilahteluja. Vuonna 2022 julkaistussa satunnaistetussa interventiotutkimuksessa havaittiin kuitenkin, että täysjyväviljasta valmistettu puuro nosti koehenkilöiden verensokeria yhtä paljon kuin raffinoidusta valmistettu. Se poistui myös mahalaukusta yhtä nopeasti kuin raffinoidusta valmistettu. Tutkimusnäytön kokonaisuus ei tue myöskään ajatusta täysjyväviljan laihtumiselle, painonhallinnalle, veren kolesterolipitoisuudelle tai verenpaineelle suotuisista vaikutuksista.
Vuonna 2016 julkaistun tutkimuskatsauksen mukaan täysjyväviljaa eniten nauttivien kokonaiskuolleisuus oli keskimäärin 11 prosenttia pienempi kuin vähiten nauttivien. Tulos perustui seitsemään vuosina 2006-2015 laadittuun väestöseurantatutkimukseen.
Ennen vuotta 2008 julkaistut tutkimukset antoivat myöhempiä tutkimuksia selvästi optimistisemman kuvan täysjyvän terveysvaikutuksista. esimerkiksi vuonna 2007 julkaistun yhdysvaltalaistutkimuksen mukaan täysjyväviljaa eniten nauttivalla viidenneksellä esiintyi 20 prosenttia vähemmän paksusuolen syöpää vähiten nauttivaan viidennekseen verrattuna. Tutkimuksessa oli 500 000 osanottajaa. Täysjyvän suuremman kuitupitoisuuden ajateltiin aiemmin ehkäisevän paksusuolen syöpää, mutta vuonna 2008 julkaistun tieteellisen tutkimuskatsauksen mukaan kuidulla ei olekaan tällaista vaikutusta.
Vuonna 2007 julkaistun tutkimuksen mukaan täysjyväpitoista ruokaa syövien alhaisempi sydän- ja verisuonitautien sekä suolistosyövän esiintyvyys saattaa liittyä täysjyvän sisältämiin antioksidantteihin, jotka voivat hillitä elimistön oksidatiivista stressiä.
Vuonna 2010 julkaistussa hollantilaisessa väestötutkimuksessa havaittiin, että kuitupitoisinta ravintoa nauttineet sairastuivat diabetekseen kahdeksan prosenttia muita harvemmin keskimäärin kymmenen vuotta kestäneen seuranta-ajan kuluessa. Muut riskitekijät vakioitiin. Tutkimuksen otos oli 38 000 henkeä.
Täysjyvävilja lisää kuitenkin munuaiskiven muodostumisriskiä, koska se lisää virtsan oksalaattipitoisuutta.
Täysjyvävilja sisältää yli 26 bioaktiivista ainetta, jotka kykenevät muuntamaan metabolisia prosesseja paremman terveyden edistämiseksi. Näitä terveyttä edistäviä aineita on vähintään 15 % täysjyvän painosta. Nämä yhdisteet sijaitsevat enimmäkseen leseen eri kuorikerroksissa.
EU:n hyväksymät terveysväitteet
Täysjyvän sisältämät pitkäketjuiset hiilihydraatit pilkkoutuvat hitaasti vapauttaen energiaa elimistöön pidemmän aikaa. Tämä auttaa säätelemään veren glukoosi- ja insuliinitasoa aterian jälkeen. Euroopan unioni on hyväksynyt markkinointiväitteen, jonka mukaan kauran ja ohran sisältämä beetaglukaani auttaa vähentämään veren glukoosipitoisuuden kohoamista aterian yhteydessä, jos sitä nauttii vähintään 4 grammaa jokaista 30 hiilihydraattigrammaa kohti. Myös vehnäkuitu arabinoksylaani toimii samalla tavoin, jos sitä nauttii vähintään 8 grammaa/100 hiilihydraattigrammaa.
EU:n ravitsemus- ja terveysväiteasetuksen (1924/2006) mukaan elintarvikkeiden pakkausmerkinnöissä, esillepanossa tai mainonnassa saa käyttää seuraavia ravitsemus- ja terveysväitteitä:
Suositukset ja saanti
Valtion ravitsemusneuvottelukunnan laatimien suomalaisten ravitsemussuositusten mukaan täysjyvää tulisi syödä joka aterialla, yhteensä vähintään kolme annosta päivässä (16 g), jotta elimistö saa riittävästi kuituja ja muita hyödyllisiä ravintoaineita. Täysjyvä sisältää runsaasti kuitua, jota tulisi syödä päivittäin vähintään 25–35 g. Suomalaiset jäävät keskimäärin tämän suosituksen alle.
Kannuksenpyörä
Kannuksenpyörä eli pykäläristi on kahdeksansakarainen tähti- ja ristikuvio. Kuvio on ollut käytössä useissa kulttuureissa, muun muassa monilla suomalais-ugrilaisilla kansoilla. Suomessa sen yleensä näkee eräissä kuntavaakunoissa, perinteisenä ryijyjen ja muiden käsitöiden koristeena sekä karjalaisen naimattoman naisen perinteisessä päähineessä säppälissä. Eritoten Pohjois-Hämeessä suosittiin kannuksenpyörää ryijyissä. Se on myös muun muassa Udmurtian ja Mordvan tasavaltojen ja võrolaisten lipuissa sekä Karjalan, Udmurtian ja Mordvan tasavaltojen vaakunoissa, joissa se kuvaa aurinkoa. Virossa se tunnetaan nimellä Muhu mända.
Geometrinen nimitys kuviolle on oktagrammi eli kahdeksankanta. Kuvion säännöllisen muodon voi piirtää yhdellä kynänvedolla kahdeksalla janalla nostamatta kynää alustasta.
Alkuperä
Kuten monen muunkin kansanperinteisen kuvion, myös kannuksenpyörän alkuperä on hämärän peitossa. Koptilaiskristittyjen tiedetään käyttäneen kuviota tekstiileissä 600-luvulla.
Suomalais-ugrilaisten kansojen käytössä kannuksenpyörä on monesti merkinnyt aurinkoa. Liettualaisten auseklis on vastaava symboli. Pitsikoristeissa se on tunnettu myös Aunuksen aitana. Norjalaisessa neulontaperinteessä kuvio tunnetaan selbunruusuna, mutta myös latvialaiset pitävät sitä omanaan.
100px|thumb|Kannuksenpyörä on suomalais-ugrilaisessa mytologiassa ja kansanperinteessä käytetty symboli.
100px|thumb|[[Selbunruusu-neulekuvio.]]
Suomalais-ugrilaisissa käsitöissä
Kuviota on käytetty Suomessa muun muassa käsitöiden aiheena, esimerkiksi ryijyissä ja vaatteissa, kuten lapasissa. Mordvalaisilla sitä on käytetty naisten paidoissa ja helminauhoissa. Mareilla ja tverinkarjalaisilla sitä on käytetty naisten päähineissä.
Venäjän kieli
thumb|Venäjän kielen levinneisyys. Tummansininen: Venäjä virallisena kielenä, vihreä: venäjän kieltä puhutaan yleisesti|259x259px thumb|Venäjän kielen osaaminen EU-maissa Venäjän kieli (ру́сский язы́к, russki jazyk, ) kuuluu itäslaavilaisiin kieliin, joihin kuuluvat myös ukraina, valkovenäjä ja ruteeni. Venäjää puhuu arviolta 275 miljoonaa ihmistä, joista äidinkielenään noin 165 miljoonaa. Venäjää kirjoitetaan kyrillisin kirjaimin.
Venäjä on Venäjän virallinen kieli ja sillä on virallinen asema myös Kazakstanissa, Kirgisiassa ja Valko-Venäjällä. Venäjää puhutaan paljon muuallakin Itsenäisten valtioiden yhteisön maissa sekä muun muassa Mongoliassa. Venäjä on yksi Yhdistyneiden kansakuntien kuudesta virallisesta kielestä. Venäjä oli aiemmin de facto Neuvostoliiton virallinen kieli. Venäjä on maailman kahdeksanneksi puhutuin kieli.
Venäjä oli vuosina 1809–1863 ja 1900–1917 (sortovuosina) yksi Suomen virallisista kielistä Suomen kuuluessa Venäjään. Vuonna 2021 Suomessa asui 87 552 henkilöä (1,6 prosenttia väestöstä), joiden äidinkieleksi on rekisteröity venäjä. Venäjä on Suomen kolmanneksi puhutuin kieli, suomen ja ruotsin jälkeen. Venäjästä on lainautunut paljon sanoja suomenkin kieleen. Jokapäiväisessä käytössä on useita lainasanoja, muun muassa kapakka (< кабак [kabak]), siisti (< чистый, [ˈtʃʲistɨj]) ja slangisana mesta 'paikka' (< место, [mʲesta]). Itämurteissa tunnetaan myös sanat vanna ja palttoo. Venäjää opetetaan valinnaisena osassa Suomen kouluja.
Levinneisyys
Venäjää puhuu äidinkielenään n. 161,7 miljoonaa ihmistä, joista Venäjällä asuu 137 miljoonaa. Toisena kielenä sillä on lisäksi 110 miljoonaa puhujaa. Se on Venäjän lisäksi virallinen kieli Kazakstanissa, Kirgisiassa ja Valko-Venäjällä sekä Abhasian, Etelä-Ossetian ja Transnistrian separatistialueilla. Kielellä on alueellisen virallisen kielen asema Etelä- ja Itä-Ukrainassa. Tadžikistanissa venäjällä on virallisen kansojen välisen kommunikointikielen asema. Baltian maissa (Latviassa 37 % ja Virossa 30 % asukkaista) ja Israelissa (15 % asukkaista) asuu huomattavat venäjänkieliset vähemmistöt. Lisäksi sitä puhutaan yleisesti vieraana kielenä Azerbaidžanissa, Uzbekistanissa ja Mongoliassa.
Aakkoset
Nykyvenäjän aakkoset perustuvat suurelta osin vuoden 1708 kyrilliseen kirjaimistoon, ja niissä on 33 kirjainta:
Monet eivät käytä Ё-kirjainta vaan kirjoittavat sen Е:nä.
Äännejärjestelmä
Venäjän kielessä on 42 foneemia: 37 konsonanttia ja viisi tai kuusi vokaalia (,, , ja ;  voidaan laskea omaksi foneemikseen tai :n allofoniksi). Konsonanttifoneemien suuri määrä johtuu siitä, että monilla konsonanteilla on erilliseksi foneemiksi laskettava liudentunut vastineensa. Liudentuminen tarkoittaa kielen nousemista kitalakea kohti j-mäiseen asentoon, jolloin konsonantti ääntyy "heleämpänä" kuin liudentumaton parinsa. Lisäksi äänteiden ja  liudentuneet vastineet ovat selvästi affrikoituneet, jolloin ne kuuluvat  ja. Liudentuneet konsonantit on taulukossa kuvattu korotetulla j:llä.
Tavun alussa vokaalit Е, Ё, И, Ю ja Я äännetään -alkuisina (esim. Е äännetään, Ё ja Я yleensä , painollisena ). Konsonantin jälkeen ne eivät äänny -alkuisina vaan ilmaisevat, että konsonantti on liudentunut. Sanan lopussa konsonantti liudennetaan kirjoittamalla sen jälkeen pehmeä merkki Ь.
Pehmeän merkin ja kovan merkin Ъ tarkoituksena on lisäksi toimia tavuerottimena ilmaisemassa, että seuraava Е, Ё, И, Ю tai Я ääntyy poikkeuksellisesti -alkuisena. Esimerkiksi nimi Татьяна koostuu tavuista Тать-я-на ; ilman pehmeää merkkiä tavutus olisi *Та-тя-на, missä тя äännettäisiin liudentuneena, ja ääntämys olisi. Kova merkki estää lisäksi edeltävän konsonantin liudentumisen: vrt. esim. сесть ja съесть. Kova merkki on suhteellisen harvinainen nykyvenäjässä. Sen laajemmasta käytöstä luovuttiin 1900-luvun alussa, koska se ei useimmissa tapauksissa antanut mitään uutta tietoa lukijalle.
Venäjässä on leksikaalinen sanapaino, joka joskus muuttuu jopa saman sanan taivutusmuotojen välillä. Jos sanassa on vain yksi vokaali, tämä vokaali on painollinen. Jos sanassa on useampia vokaaleja, niistä aina yksi on painollinen. Sitä, mikä vokaali on painollinen, ei merkitä mitenkään, paitsi oppi- ja sanakirjoissa, minkä seurauksena useampivokaalisten sanojen ääntämystä ei useimmiten voi päätellä pelkän kirjoitetun muodon perusteella.
Kuten englannissa, venäjässä on paljon painottomien vokaalien redusoitumista. Venäjässä tähän on olemassa suhteellisen pätevät säännöt. Painottomien tavujen vokaalit eivät ainoastaan sentralisoidu, vaan kirjaimet O, Е ja Я muuttuvat äänteeltään toisiksi kardinaalivokaaleiksi. Painollinen o ääntyy suomen kielen tavoin pyöreänä, kun taas painoton o ei ole pyöreä vaan a-mainen vokaali, kuten sanassa молоко. Samoin Е ja Я muuttuvat painottomina И-äänteeksi (joka vastaa käytännössä suomen i-kirjainta). E ei kuitenkaan usein muutu sanan lopussa ollessaan. Eri murteissa reduktio tapahtuu hieman eri tavalla. Translitteroinnissa reduktiota ei oteta huomioon, joten sanojen translitteroitu muoto ei vastaa venäläisten käyttämää ääntämisasua. Esimerkiksi sanassa Tolstoi ensimmäinen o äännetään a:na, koska paino on jälkimmäisellä o:lla.
Iivana Julma ja hänen poikansa Ivan 16. marraskuuta 1581
thumb|upright=1.5|Ilja Repin: Iivana Julma ja hänen poikansa Ivan 16. marraskuuta 1581 (1885). '''Iivana Julma ja hänen poikansa Ivan 16. marraskuuta 1581''' on Ilja Repinin vuonna 1885 maalaama historiamaalaus. Maalaus esittää tilannetta, jossa Venäjän tsaari Iivana Julma on kiivaan riidan tuoksinnassa iskenyt poikansa, tsarevitš Ivan Ivanovitšin kuoliaaksi. Maalaus kuvaa omasta teostaan järkyttyneen isän tuskaa. Suuri psykologinen kontrasti kahden hahmon ilmeissä – pojan tyynen rauhalliset ja isän poikkeuksellisen ahdistuneet kasvot – luo työhön voimakkaan jännitteen. Maalausta hallitsee punainen väri.
Venäjän kieli
Translitterointi
Venäjää kirjoitetaan kyrillisillä aakkosilla, joten haluttaessa ilmaista venäläisiä nimiä latinalaisin kirjaimin, nimet on translitteroitava. Järjestelmiä on useita. Ns. tieteellisessä translitteraatiossa (standardi ISO 9:1995) kirjaimilla on yksikäsitteinen vastaavuus. Suomessa yleensä käytetyssä kaavassa (Virittäjä, 1977 ja SFS 4900) merkitään kirjaimia kansainvälisen standardin mukaisesti, mutta suomalaiseen kirjoitustapaan sopivin merkein.
Iivana Julma ja hänen poikansa Ivan 16. marraskuuta 1581
Repin kertoi saaneensa innoituksen maalaukseen oltuaan seuraamassa tsaari Aleksanteri II:n murhasta tuomittujen vallankumouksellisten julkista teloitusta Pietarissa vuonna 1881. Teos kuuluu Moskovassa toimivan Tretjakovin gallerian kokoelmiin. Gallerian perustaja Pavel Tretjakov osti sen Repiniltä jo maalauksen valmistumisvuonna. Repin teki maalauksesta vuonna 1909 toisen version, joka tunnetaan nimellä Pojanmurhaaja. Sen omistaa nykyään Voronežin taidemuseo.
Venäjän kieli
Translitterointi
Translitterointi ei täsmällisesti vastaa lausuntatapaa. Kirjain Ы vastaa äännettä [ɨ], joka ei ole suomen [y], vaikka se sitä muistuttaakin. Kirjaimen ääntäminen on lähempänä suomen i:tä kuin y:tä. Hölliä vokaaleja on yksi: Э eli ns. "lyhyt E" on avonainen [ɛ]. Й eli ns. "lyhyt I" on konsonantti [j].
Venäjän sävelkulku eli intonaatio on suomen vastaavaa monipuolisempi, eli sävelkorkeus nousee ja laskee puhuttaessa. Intonaatio voi erottaa väitelauseen kysymyslauseesta, kuten seuraavassa esimerkissä: Ты позвонил папе. (Ty pozvonil pape.) 'Sinä soitit isälle.', vrt. Ты позвонил папе? (Ty pozvonil pape?) 'Soititko sinä isälle?'.
Iivana Julma ja hänen poikansa Ivan 16. marraskuuta 1581
Maalausta on vandalisoitu kahdesti. Ensin vuonna 1913 Abram Balašov -niminen mielisairas vanhauskoinen ikonimaalari hyökkäsi sen kimppuun veitsen kanssa ja teki siihen kolme viiltoa, jotka vaurioittivat kangasta hahmojen kasvojen kohdalta. Teos saatiin pian kunnostettua entisen näköiseksi. Repin osallistui itse korjaustyöhön ja yritti samalla muuttaa maalausta, mutta muut restauroijat palauttivat sen alkuperäiseen asuunsa. Toukokuussa 2018 juopunut venäläismies hyökkäsi galleriassa maalauksen kimppuun metallisen kaidetolpan kanssa ja onnistui vahingoittamaan sitä. Kangas repeytyi kolmeen osaan ja kehykset vaurioituivat. Mies ilmoitti teon syyksi maalauksen ”historiallisten faktojen epäuskottavuuden”. Vuonna 2021 teoksen kunnostaminen oli edelleen kesken.
Öljymaalauksen korkeus on 199,5 ja leveys 254 senttimetriä.
Venäjän kieli
Substantiivit
thumb|300px|Kuva venäjänkielisestä kirjasta